cyanic-selkie/wikianc huggingface dataset:
ডাব্লিউডাব্লিউই ফাস্টলেন
ডাব্লিউডাব্লিউই ফাস্টলেন (WWE Fastlane; সংক্ষেপে ফাস্টলেন নামে পরিচিত) হলো পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান, যা প্রতি বছরের মধ্য-মার্চ থেকে মধ্য-এপ্রিলের মাঝামাঝি সময়ে ডাব্লিউডাব্লিউই দ্বারা আয়োজিত হয়। এই অনুষ্ঠানটি ২০১৫ সালে প্রতিষ্ঠিত হয়েছে; যা ডাব্লিউডাব্লিউইর প্রতি-দর্শনে-পরিশোধ সময়সূচীর ফেব্রুয়ারি মাসে অনুষ্ঠিত এলিমিনেশন চেম্বারকে প্রতিস্থাপন করেছিল। এই অনুষ্ঠানের নামটি "রোড টু রেসলম্যানিয়া"-এর অবস্থানের একটি উল্লেখ। ডাব্লিউডাব্লিউই দ্বারা ২০১৬ সালের জুলাই মাসে ব্র্যান্ড বিভাজন পুনর্বহাল করার পূর্ব পর্যন্ত ২০১৫ এবং ২০১৬ সালে ফাস্টলেন ফেব্রুয়ারি অনুষ্ঠিত হয়েছিল, যা পরবর্তী বছরগুলোতে মার্চ মাসে স্থানান্তরিত হয়। ২০১৭ সালে, ফাস্টলেন মূলত র-এর প্রতি-দর্শনে-পরিশোধ ছিল এবং ২০১৮ সালে, এটি অনন্যভাবে স্ম্যাকডাউনের প্রতি-দর্শনে-পরিশোধ ছিল; উক্ত বছর রেসলম্যানিয়া ৩৪-এর পর, ডাব্লিউডাব্লিউই অনন্যভাবে ব্র্যান্ড ভিত্তিক সকল প্রতি-দর্শনে-পরিশোধ বন্ধ করে দেয়। এই অনুষ্ঠানটি প্রতি-দর্শনে-পরিশোধ সময়সূচীতে সুপার শোডাউন দ্বারা প্রতিস্থাপিত হওয়ার পূর্ব পর্যন্ত বার্ষিকভাবে অনুষ্ঠিত হতো; তবে, ফাস্টলেন ২০২১ সালে পুনর্বহাল করা হয়।
পিউপিল
right|thumb|চোখের মাঝের কালো অংশটি তারারন্ধ্র; সবুজ/ধূসর/বাদামী রঙের অংশটি [[কণীনিকা (শারীরবিদ্যা)|কণীনিকা; এবং কণীনিকা চারপাশে সাদা অংশটি শ্বেতমণ্ডল]] তারারন্ধ্র বা পিউপিল পরিবর্তনশীল আকারের গোলাকৃতি অংশ যা চোখের মাঝে অবস্থান করে। তারারন্ধ্র চোখের ভিতরে আলো যাওয়ার পরিমাণ নিয়ন্ত্রণ করে। চোখে আপতিত আলো ভিতরে ঝিল্লী দ্বারা শোষিত হওয়ায় কণীনিকার রঙ দেখতে কালো। তারারন্ধ্র চোখের লেন্সে আলো প্রবেশের মাত্রা নিয়ন্ত্রণ করে। আলো উজ্জ্বল হলে এটি ছোট হয়ে যায় অন্যদিকে আলো মৃদু হলে বড় হয়ে আলো প্রবেশে সহায়তা করে।
עין
সিলিয়ারি বডি
সিলিয়ারি বডি চোখের ভিতরের পরিধিস্থ টিস্যু যা সিলিয়ারি মাস্‌ল (Ciliary muscle) ও সিলিয়ারি প্রসেসের (Ciliary processes) সমন্বয়ে গঠিত।
গুয়েনডলিন ম্যাকইয়ান
গুয়েনডলিন ম্যাকইয়ান (১৯৪১-১৯৮৭) তাঁর প্রজন্মের একজন অগ্রদূত সাহিত্যিক ও কবি। কেউ কেউ বিশ্বমাপের কানাডীয় সাহিত্যিক মার্গারেট অ্যাটউড ের সাথেও তাঁর মেধাগত উচ্চতার তুলনা দিয়ে থাকেন। ছাব্বিশ বছরের সাহিত্যজীবনে গুয়েনডলিনের মোট কাব্যগ্রন্থ ১৪টি, কথাসাহিত্য চারটি, প্রবন্ধসাহিত্য একটি, শিশুতোষ সাহিত্য তিনটি। এছাড়াও তিনি ইউরিপিদিস ও অ্যারিস্টোফেনিসের নাটকও অনুবাদ করেছিলেন। অকালপ্রয়াত মেধাবী সেই কবি দ্বিতীয়বারের মতো কবিতায় দেশের সর্বোচ্চ সাহিত্য-স্বীকৃতি গভর্নর জেনারেল পুরস্কার লাভ করেন ১৯৮৭ সালে। এবং মর্মান্তিক যে, সে পুরস্কার ঘোষণার পরে এবং পুরস্কার প্রদানের অনুষ্ঠানের আগেই কবির প্রয়াণ ঘটে। এই কবি কবিতার জন্যে সেই পুরস্কারটি প্রথমবার লাভ করেছিলেন ১৯৬৯ সালে। ১৯৯৩ সালে মার্গারেট অ্যাটউড এবং ব্যারি কোলাহানের সম্পাদনায় দুই খণ্ডে গুয়েনডলিনের কাব্যসমগ্র প্রকাশিত হয়।
উপন্যাস
''‘নোম্যান’স ল্যান্ড’' (১৯৮৫)
বহিঃসংযোগ
কানাডীয় সাহিত্য: বিচ্ছিন্ন ভাবনা, সুব্রত কুমার দাস ঢাকা, ২০১৯, ISBN 978-984-504=317-5
কর্নিয়া
ইটালিক লেখা
কর্নিয়া(Cornea) চোখের সম্মুখ প্রান্তের স্বচ্ছ অংশ। এটি ঢেকে রাখে কনীনিকা এবং তারারন্ধ্রকে। তারারন্ধ্র হলো কনীনিকা মাঝের ছিদ্রটি যা ছানি মুক্ত চোখে কালচে দেখায় এবং ছানিযুক্ত চোখে ছানির পরিপক্কতার মাত্রা অনুসারে ধূসর বা সাদা দেখায়। স্বাভাবিক দৃষ্টির জন্য কর্নিয়া স্বচ্ছ থাকা আবশ্যক। কর্নিয়াতে কোন রক্তনালী না থাকাটা এর স্বচ্ছ হওয়ার অন্যতম একটি কারণ। স্বচ্ছতার কারণে এর ভেতর দিয়ে আলো চোখের ভেতরে প্রবেশ করে এবং পেছনের রেটিনার ওপর পড়তে পারে। তখন আমরা কোন বস্তুকে দেখতে পাই। কর্ণিয়া আলোক রশ্মি প্রবেশে সাহায্য করে। মানব চোখে কর্নিয়ার প্রতিসরণ ক্ষমতা প্রায় ৪৩ ডায়াপ্টার।
২০১৩ সালে নটিংহাম বিশ্ববিদ্যালয়ের জনৈক হারমিন্দর সিংহ দুয়া একটি চমকপ্রদ তথ্য উপস্থাপন করেন। বিভিন্ন তথ্য ও ‍উপাত্তের মাধ্যমে উনি বোঝাতে চান যে, কর্নিয়ার ৩য় এবং ৪র্থ স্তরের মাঝে আরও একটি স্তর উপস্থিত। এটাকে উনি নাম দিয়েছেন প্রি-ডিসসিমেটস লেয়ার বা দুয়াস লেয়ার। অবশ্য এ সংক্রান্ত তথ্য এনাটমি বা চক্ষুবিজ্ঞানের কোন বইতে এখনও সংযোজন করা হয়নি।
আঘাত লেগে বা জীবাণুর সংক্রমনে কর্নিয়াতে আলসার হতে পারে। দ্রুত প্রয়োজনীয় চিকিৎসা করা না হলে স্থায়ীভাবে কর্নিয়া ঘোলা হয়ে যেতে পারে। তখন দৃষ্টিতে প্রতিবন্ধকতার সৃষ্টি হয়। ওষুধের দ্বারা এর চিকিৎসা করা সম্ভব নয়। তখন একমাত্র চিকিৎসা হলো কর্ণিয়া প্রতিস্থাপন (ক্যাটারোপ্লাস্টি)। মরনোত্তর চক্ষুদান বলতে পুরো চোখ নয়, শুধুমাত্র কর্নিয়া দান করাকে বোঝায়।
সেক্স অন দ্য মুন
সেক্স অন দ্য মুন: দি অ্যামেজিং স্টোরি বিহাইন্ড দ্য মোস্ট অডাশাস হিস্ট ইন হিস্ট্রি (Sex on the Moon: The Amazing Story Behind the Most Audacious Heist in History) হলো ২০১১ সালে প্রকাশিত মার্কিন লেখক বেন মেজরিকের একটি বই। বেন মেজরিক দ্য নিউ ইয়র্ক টাইমস বেস্টসেলার বই ব্রিঙ্গিং ডাউন দ্য হাউজ ও দি অ্যাক্সিডেন্টাল বিলিয়নিয়ার্স গ্রন্থেরও রচয়িতা। সেক্স অন দ্য মুন বইয়ে নাসার জনসন স্পেস সেন্টারের ভল্ট থেকে সহযোগিতামূলক শিক্ষা কার্যক্রমের শিক্ষার্থী স্পেস সেন্টারের একজন পরিচিত শিক্ষানবিশের সহায়তায় একটি মঙ্গলগ্রহের উল্কাপিণ্ডের সাথে চাঁদ থেকে আনা পাথর চুরির ঘটনা বিধৃত হয়েছে।
বইটির ভাষা অত্যধিক আবেগপ্রবণ ও উপমামিশ্রিত (পার্পল প্রোজ) হওয়ায়, বিশেষ করে তস্করদলের প্রধানের কণ্ঠে মাত্রাতিরিক্ত অনুকম্পার জন্য সমালোচকদের থেকে সর্বসাকল্যে নেতিবাচক প্রতিক্রিয়া লাভ করে।
সারাংশ
বইয়ের প্রধান চরিত্রগুলো হলো ইউনিভার্সিটি অব উটাহ পড়ুয়া এক শিক্ষার্থী থাড রবার্টস ও হিউস্টনে নাসায় কাজ করা তার এক বন্ধু (দুইজনই অনেক বড় কিছু করতে চায়, বিশেষ করে নভোচারী হতে চায়), রবার্টের প্রেমিকা রেবেকা, এবং রেবেকার বান্ধবী সান্দ্রা ও গর্ডন ম্যাকহোর্টার। এই দলটি জনসন স্পেস সেন্টারের ৩১ নম্বর ভবন থেকে চাঁদের কিছু নমুনা চুরি করে এবং মূল্যবান পাথরগুলো বিছানায় বিছিয়ে যৌনকর্ম সম্পন্ন করে। এফবিআই অরল্যান্ডো থেকে তাদের গ্রেফতার করে এবং সাজা প্রদান করে। বইয়ে থাডের জেলমুক্তির ঘটনাও বর্ণনা করা হয়েছে।
সমালোচনা
দ্য গ্লোব অ্যান্ড মেইলে প্রকাশিত সমালোচনায় বইটিকে “বাস্তবতাবাদী ধারায়, রঙিন-সজ্জায় সজ্জিত ও বঙ্কিম চিত্রনাট্যে প্রাচুর্যপূর্ণ” বলে মন্তব্য করে; কিন্তু থাড রবার্টস কেন যৌনকর্মে লিপ্ত হওয়ার জন্যই চান্দ্রপ্রস্তর চুরি করতে উদ্যোগী হলো, বইটি তার কোনো ব্যাখ্যা দিতে বা এ নিয়ে যথাযথ গবেষণা করতে ব্যর্থ হয়েছে বলে সমালোচনা করে। দ্য নিউ ইয়র্ক টাইমস তাদের প্রকাশিত একটি প্রবন্ধে মেজরিকের মাত্রাতিরিক্ত ব্যাখ্যামূলক ও নাটুকে লেখার সমালোচনা করে। এমনকি রবার্টস ও সম্পূর্ণ বইটির প্রসঙ্গ, মূলভাব ও রচনাশৈলী ফেসবুকের প্রতিষ্ঠাতা মার্ক জুকারবার্গের জীবনী নিয়ে লেখা বেন মেজরিকের পূর্ববর্তী বই দ্য অ্যাক্সিডেন্টাল বিলিয়নিয়ার্স-এর অনুরূপ বলে মন্তব্য করে।
সেক্স অন দ্য মুন বইয়ের বর্ণনাভঙ্গিকে “কুকি-কাটার” হিসেবে এবং রবার্টসের চিন্তাভাবনাকে “‘কুল’ (cool) সাজা ও ‘হট বেবিস’-দের (hot babes) আকৃষ্ট করার অভিপ্রায়” হিসেবে বর্ণনা করা হয়। সমালোচনায় আরও বলা হয় যে, বইটি শুধু ঘটনায় নাটকীয়তায় প্রাধান্য দিয়েছে; অথচ এই ঘটনার ফলে নাসায় রবার্টসের প্রশিক্ষক এভারেট কে গিবসনের ত্রিশ বছরের গবেষণাপত্র ধ্বংস হয়ে যায়, তা সম্পূর্ণ উপেক্ষিত হয়েছে। দি এ.ভি. ক্লাব সেক্স অন দ্য মুন ও দি অ্যাক্সিডেন্টাল বিলিয়নিয়ার বই দুইটি এবং তাতে রবার্টস ও জাকারবার্গের চরিত্র বিশ্লেষণ করে। এ.ভি. ক্লাবের মতে, “উপন্যাস ধাঁচে বাস্তব তথ্যনির্ভর কাহিনি অনেক সময়ই অপ্রাসঙ্গিক মনে হয়েছে; কিন্তু শক্তিশালী কেন্দ্রীয় চরিত্র হিসেবে রবার্টসের আখ্যান বইটির জন্য সুবিধা দিয়েছে।” ইউএসএ টুডে বইটিকে চার তারকায় দুই তারকা দেয় এবং মন্তব্য করে, “মেজরিকের লেখায় বিশ্বাসযোগ্যতার একটা কমতি থেকে যায়; তার লেখায় উত্তেজনা অতিরিক্ত, ব্যাখ্যা অতিরিক্ত, সবকিছুই অতিরিক্ত।” সমালোচনায় মেজরিকের অতিব্যাখ্যামূলক বর্ণনাভঙ্গি এবং ঘটনার কয়েক দশক পর প্রত্যক্ষ কথোপকথনের ব্যবহার অমোঘ প্রভাব বিস্তার করে; কিন্তু বইটির বিশ্বাসযোগ্যতায় নেতিবাচক প্রভাব ফেলে। সিএনএন-এ প্রকাশিত সমালোচনায় আবার মেজরিকের “তরুণ মেধাবীদের নিয়ে প্রশ্নযোগ্য ভঙ্গিমায়” লেখার অভ্যাস খুঁজে পায়। দ্য ডেইলি বিস্টে প্রকাশিত একটি সমালোচনায় রবার্টসের দৃষ্টিভঙ্গি থেকে লিখার বিষয়টিকে “ন্যারেটিভ পিটফল” হিসেবে ব্যাখ্যা করে, যাতে বইয়ের কাহিনি “কিছুটা বিভ্রমাত্মক” বলে মনে হয়। ফলে বইয়ে বাস্তবতা ও কৃত্রিমতার প্রভেদ করা দুষ্কর হয়ে যায়। এছাড়া মেজরিকের লেখায় অত্যধিক “সৃজনশীল স্বাধীনতা”-র চর্চা লক্ষ করা যায় বলেও মন্তব্য করা হয়। রবার্টসের প্রতি মেজরিকের অতিমাত্রায় সহানুভূতিমূলক দৃষ্টিভঙ্গি এবং তার প্রতি যুক্তিপ্রয়োগের প্রচেষ্টারও সমালোচনা করা হয়। বোস্টন সাময়িকী মেজরিকের বইয়ে “উল্লেখযোগ্য মাত্রায় ভাড়াটে” শব্দ প্রয়োগ দেখা যায় বলে মন্তব্য করে। দ্রুতপঠনের জন্য বইটিকে অতিমাত্রায় ব্যাখ্যামূলক বলে মন্তব্য করে এবং রবার্টসের কৃতকর্মের জন্য কোনো নৈতিক বাধার প্রকাশ করা হয়নি বলেও সমালোচনা করে। কিরকুস রিভিউজ মন্তব্য করে যে রবার্টসের চৌর্যবৃত্তিই বইয়ের সবচেয়ে আকর্ষণীয় অংশ। কিন্তু বইয়ের ভাষা “অতিমাত্রায় উত্তেজনাপূর্ণ” (ওভারহিটেড)। এছাড়া তারা মন্তব্য করে যে, মেজরিক রবার্টসকে শেষপর্যন্ত নায়ক (হিরো) হিসেবে ফুটিয়ে তুলতে ব্যর্থ হয়েছেন।
চলচ্চিত্রায়ন
২০১১ সালে সনি পিকচার্স এন্টারটেইনমেন্ট চলচ্চিত্রায়নের জন্য বইটিকে নির্বাচন করেছিল। সনি পিকচার্স মার্ক জুকারবার্গের জীবনীভিত্তিক মেজরিকের বই অবলম্বনে দ্য সোশ্যাল নেটওয়ার্ক চলচ্চিত্র নির্মাণ করেছিল।
সেন্ট থমাস মাউন্ট
সেন্ট থমাস মাউন্ট (তামিল ভাষায় বরঙ্গীমালাই নামে পরিচিত) দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল ও ছোট গিরিশিখর৷ এটি মূলত দক্ষিণ চেন্নাইয়ের একটি লোকালয়৷ সেন্ট থমাস মাউন্ট চেন্নাই মহানগরের গিণ্ডির নিকটবর্তী এবং চেন্নাই আন্তর্জাতিক বিমানবন্দর থেকে অনতিদূরে অবস্থিত৷
ভারতের পুরাতন সিরীয় খ্রিস্টান সম্প্রদায়ের লোকরা সেণ্ট থমাস দ্য এপোস্টলকে তাদের গীর্জার সূত্রপাত হিসাবে মনে করেন৷ খ্রিস্টীয় সপ্তদশ শতাব্দী থেকে চেন্নাইয়ের বরঙ্গীমালাই অঞ্চল ছিলো অ্যাংলো-ভারতীয়দের বাসস্থান৷ সেন্ট থমাস মাউন্টের পাদদেশে রয়েছে সেন্ট থমাস গ্যারিসন গির্জা৷
এই অঞ্চলটিতে রয়েছে চেন্নাই শহরতলি রেলওয়ের দক্ষিণ শাখার সেন্ট থমাস মাউন্ট রেলওয়ে স্টেশন৷ চেন্নাই মেট্রো ও চেন্নাই এমআরটিএস একসঙ্গে এটিকে অদূর ভবিষ্যতে চেন্নাই সেন্ট্রালের পরে চেন্নাইয়ের বৃৃহত্তম পরিবহন জংশনে পরিণত করবে বলে ভবিষ্যত পরিকল্পনা রয়েছে৷
ব্লক
সেন্ট থমাস মাউন্ট পূর্বে চেঙ্গলপট্টু জেলার অংশ ছিলো পরে এটি চেন্নাই জেলার একটি ব্লকে পরিণত হয়৷ সেণ্ট থমাস মাউন্ট পঞ্চায়েত সমিতির মধ্যে রয়েছে পনেরটি গ্রাম পঞ্চায়েত, যথা - অগ্রমতেন, মেটবক্কম, কোয়িলমবক্কম, কাউলবাজার, মুড়িশূর, পেরুম্বক্কম, নান্মঙ্গলম, পোলিচলুর, ওট্টমবক্কম, তিরুবাঞ্চেরি, বেঙ্গাইবাসল, মধুরবক্কম, মূবরসমপেট্টাই, সীতালবক্কম৷
মহীপুর হাজী মহসীন সরকারি কলেজ
মহীপুর হাজী মহসীন সরকারি কলেজ জয়পুরহাট জেলার অন্যতম সেরা শিক্ষা প্রতিষ্ঠান। এটি পাঁচবিবি উপজেলার আটাপুর ইউনিয়ন এর মহীপুরে অবস্থিত।কলেজটি প্রতিষ্ঠিত হয় ১৯৬৯ সালে। এটি জাতীয় বিশ্ববিদ্যালয় এর অন্তর্ভুক্ত একটি কলেজ যার কলেজ কোড ২৮০১। কলেজ ১৯৮২ সালে রাষ্ট্রায়ত্ত করা হয়।
ইতিহাস
মজলুম জননেতা মওলানা ভাসানীর নামানুসারে কলেজটির নামকরণ করা হয়। বাংলাদেশের স্বাধীনতার কিছুকাল পূর্বে এই কলেজটি প্রতিষ্ঠিত হলেও তা সরকারিকরণ হয় স্বাধীনতার অনেক পরে৷ মওলানা ভাসানী দীর্ঘকাল আটাপুর ইউনিয়নে বসবাস করেন। পরে তিনি রাজনৈতিক ক্ষমতা পেলে সেখানে একটি কলেজ প্রতিষ্ঠা করেন। প্রতিষ্ঠাকালীন ও প্রথম সরকারি অধ্যক্ষ হিসাবে দায়িত্ব পালন করেন মফিজউদ্দিন সরকার। মওলানা ভাসানীর আস্থাভাজন আব্দুল হাফিজ সরকার কলেজটি প্রতিষ্ঠায় গুরুত্বপূর্ণ ভূমিকা পালন করেন। বর্তমানে অধ্যক্ষ হিসাবে জনাব ওমর আলী নিয়োজিত আছেন।
অনুষদসমূহ
মহীপুর হাজী মহাসীন সরকারি কলেজে বর্তমানে ডিগ্রী, স্নাতক এবং স্নাতকোত্তর চালু রয়েছে। এছাড়া চালু রয়েছে উচ্চ মাধ্যমিক পর্যায়ে শিক্ষা কার্যক্রম। এই কলেজে ১৪টি বিষয়ে স্নাতক ও ১০টি বিষয়ে স্নাতকোত্তর পড়ানো হয়। স্নাতক পর্যায়ের বিষয়গুলোর মধ্যে রয়েছে:
আরও দেখুন
মহীপুর হাজী মহসিন সরকারি কলেজের ওয়েবসাইট
ফোভিয়া
ফোভিয়া, যা ফোভিয়া সেন্ট্রালিস নামেও পরিচিত, চোখের একটি অংশ। ম্যাকুলার মাঝে রেটিনা অংশে এর অবস্থান। বইপড়া, গাড়ি চালনা করা, ইত্যাদি কাজে যে তীক্ষ্ণদৃষ্টির প্রয়োজন, সেসব কাজে ফোভিয়া ব্যবহৃত হয়।
আকার
ফোভিয়ার আকার রেটিনার বাকি অংশের তুলনায় খুবই অল্প। রেটিনার এই অংশে কেবল ২০/২০ দৃশ্য দেখা সম্ভব এবং এর মাধ্যমে দৃশ্যের পূর্ণ বর্ণনা ও রঙ চিহ্নিত করা যায়।
ম্যাকুলা
ম্যাকুলা (/ˈmakjʊlə/) ডিম্বাকৃতির হলুদ রঙের বিন্দু যা মানুষের চোখের রেটিনার মাঝে অবস্থিত। এর ব্যাস প্রায় ১০৫ মিমি এবং তন্তুবিদ্যা (Histology) অনুসারে দুই বা ততোধিক গ্যাংগ্লিয়ন কোষের (Ganglion cells) স্তর দ্বারা গঠিত।
ম্যাকুলা লুটিয়া হ'ল ডিম্বাকৃতির আকৃতির রক্তাভ অঞ্চল যা মানুষের চোখের রেটিনার কেন্দ্রের কাছাকাছি এবং কিছু অন্যান্য প্রাণীর চোখে রয়েছে। মানুষের ম্যাকুলার ব্যাস প্রায় ৫.৫ মিমি (0.২২ ইঞ্চি) এবং এটি আম্বো, ফোভোলা, ফোভাল অ্যাভাস্কুলার জোন, ফোভা, প্যারাফোভা এবং পেরিফোভিয়া অঞ্চলে বিভক্ত। শারীরবৃত্তীয় ম্যাকুলা, যা ৫.৫ মিমি (০.২২ ইঞ্চি) ক্লিনিকাল ম্যাকুলা, ১.৫ মিমি (০.০৫৯ ইঞ্চি) -র তুলনায় অনেক বড়, যা শারীরবৃত্তীয় ফোভিয়ার সাথে মিলে যায়।
বজলুল করিম ফালু
বজলুল করিম ফালু একজন বাংলাদেশি রাজনীতিবিদ ছিলেন। তিনি ছিলেন একজন মুক্তিযোদ্ধা। তিনি চতুর্থ জাতীয় সংসদ নির্বাচনে কিশোরগঞ্জ-১ আসনের সাংসদ হিসেবে নির্বাচিত হয়েছিলেন। তিনি ২০১৯ সালের ২০ এপ্রিল মৃত্যুবরণ করেন। মৃত্যুকালে তার বয়স হয়েছিল ৬৮ বছর।
অক্ষিপট
অক্ষিপট হলো মেরুদন্ডী প্রাণীদের চক্ষুগোলকের পিছনের দিকে অবস্থিত স্নায়ুকোষযুক্ত একটি পাতলা স্তর। মেরুদন্ডী প্রাণীদের ভ্রূণের বিকাশের সময় অক্ষিপট ও দর্শন স্নায়ু বর্ধিষ্ণু মস্তিস্কের অংশ হিসাবে বিকাশ লাভ করে। এটি কেন্দ্রীয় স্নায়ুতন্ত্রের অংশ। মেরুদন্ডী প্রাণীদের অক্ষিপটে আলোক সংবেদী কোষ (দণ্ড কোষ বা রড কোষ এবং শঙ্কু কোষ বা কোন কোষ) রয়েছে, যাতে আলো পতিত হলে স্নায়ু উত্তেজনার সৃষ্টি হয়। এই স্নায়ুগত তাড়না রেটিনার অন্যান্য নিউরন দ্বারা বিশ্লেষণ করা হয়। অক্ষিপট হতে প্রাপ্ত সংকেত অক্ষিপটের গ্যাংলিয়া কোষে বৈদ্যুতিক বিভবের সৃষ্টি করে, যা চক্ষু স্নায়ুতে প্রবাহিত হয়।
মানুষের অক্ষিপটের রক্তনালিকাগুলির বিন্যাস একেক মানুষের ক্ষেত্রে একেক রকম হয়ে থাকে। অক্ষিপটের রক্তনালিকার বিন্যাসের ভিত্তিতে জৈবমিতি পদ্ধতিতে মানুষের পরিচয় শনাক্ত করা যায়।
সিলেট জেলা
সিলেট জেলা বাংলাদেশের উত্তর-পূর্বাঞ্চলের একটি প্রশাসনিক অঞ্চল সিলেট। এটি সিলেট বিভাগের অধিক্ষেত্রভুক্ত একটি জেলা। উপজেলার সংখ্যানুসারে সিলেট বাংলাদেশের একটি “এ” শ্রেণীভুক্ত জেলা। সিলেট বাংলাদেশের উত্তর-পূর্বে অবস্থিত একটি প্রাচীন জনপদ। বনজ, খনিজ ও মৎস্য সম্পদে ভরপুর এবং প্রাকৃতিক সৌন্দর্যমণ্ডিত এ জেলা দেশের আধ্যাত্মিক রাজধানী ও বিশ্বের দ্বিতীয় লন্ডন হিসেবে খ্যাত। জৈন্তিয়া পাহাড়ের অপরূপ দৃশ্য, জাফলং এর মনোমুগ্ধকর সৌন্দর্য, জাফলং চা বাগান, ভোলাগঞ্জের সারি সারি পাথরের স্তূপ, পাথরের বিছানাখ্যাত বিছনাকান্দি, রাতারগুল জলাবন পর্যটকদের টেনে আনে বার বার।
দ্বিতীয় মহাযুদ্ধের পর সিলেট জেলার বিপুল সংখ্যক লোক পৃথিবীর বিভিন্ন দেশে অভিবাসন গ্রহণ করেছে। তারা প্রচুর বৈদেশিক মুদ্রা প্রেরণ করে দেশের অর্থনীতিতে বিশেষ অবদান রাখে। সিলেটের পাথর, বালির গুণগতমান দেশের মধ্যে শ্রেষ্ঠ। জেলার প্রাকৃতিক গ্যাসের মজুদ রয়েছে যা সারা দেশের সিংহভাগ চাহিদা পূরণ করে থাকে। স্বাধীনতা যুদ্ধে এ জেলার ভূমিকা অপরিসীম। মুক্তিবাহিনীর প্রধান সেনাপতি জেনারেল এম এ জি ওসমানী এ জেলারই কৃতী সন্তান।
১৭৬৭ খ্রিষ্টাব্দে এ অঞ্চল ব্রিটিশদের করায়ত্ত হবার পর ১৭৭২ খ্রিষ্টাব্দে সিলেট জেলার সৃষ্টি হয় এবং প্রথম কালেক্টর হিসেবে নিয়োগ পান মিঃ উইলিয়াম থ্যাকারে। ১৯৭১ খ্রিষ্টাব্দে বাংলাদেশ প্রতিষ্ঠিত হওয়ার পর এক পর্যায়ে সিলেট জেলাকে ভেঙ্গে চারটি জেলা সৃষ্টি করা হয় । স্বাধীনতাপূর্ব সদর মহুকুমার এলাকা নিয়ে বর্তমানে সিলেট জেলা গঠিত ।  ১২(বার)টি উপজেলা নিয়ে বর্তমান সিলেট জেলা গঠিত।
সিলেট জেলার প্রধান বাণিজ্যিক এলাকা হলো সিলেট শহর । ব্রিটিশ ঔপনিবেশিক আমলেই সিলেট দ্রুত বিকাশ লাভ করেছে। সিলেট পৌরসভা সৃষ্টি ১৮৭৮ খ্রিষ্টাব্দে । ১৮৯৭ খ্রিষ্টাব্দের ১২ জুন এক মারাত্মক ভূমিকম্প গোটা সিলেট শহরটি প্রায় সম্পূর্ণরূপে ধ্বংস করে ফেলে। পরবর্তী কালে ধ্বংসস্ত্তপের ওপর গড়ে উঠে ইউরোপীয় ধাঁচের আরও সুন্দর ও আধুনিক শহর। ১৮৯০ এর দশকের শেষ ভাগে বেশ কিছু রাস্তাঘাট তৈরি করা হয়। ১৯১২-১৫ সালে আসাম বেঙ্গল রেলওয়ের একটি শাখা সিলেটের সাথে সংযুক্ত হলে দেশের অন্যান্য অংশের সাথে সিলেটের বিচ্ছিন্নতার প্রকৃত অবসান ঘটে।
চা শিল্পের কারণে বিশ শতকের প্রথম দিকে সিলেট শহরের গুরুত্ব বৃদ্ধি পেতে থাকে। ১৯৫০ ও ১৯৬০ দশকে প্রবাসী সিলেটিদের কল্যাণে সিলেটের শহর দ্রুত নগরায়ণ ঘটতে থাকে৤ এই নগরায়ন প্রক্রিয়া অব্যাহত রয়েছে।
অবস্থান ও আয়তন
সিলেট জেলার ভৌগোলিক অবস্থান ২৪­° ৪০’ থেকে ২৫° ১১’’ উত্তর অক্ষাংশ এবং ৯১° ৩’’ থেকে ৯২° ৩’’ পূর্ব দ্রাঘিমাংশ। সিলেট জেলার উত্তরে ভারতের মেঘালয়, দক্ষিণে মৌলভীবাজার জেলা, পূর্বে ভারতের আসাম, পশ্চিমে সুনামগঞ্জ জেলা ও হবিগঞ্জ জেলা। এই জেলার আয়তন ৩,৪৯০.৪০ বর্গ কিমি। বাৎসরিক সর্বচ্চো তাপমাত্রা ৩৩.২° সেলসিয়াস ও সর্বনিম্ন তাপমাত্রা ১৩.৬° সেলসিয়াস। বাৎসরিক বৃষ্টিপাত ৩৩৩৪ মিলিমিটার। প্রধান নদী সুরমা ও কুশিয়ারা। হাওড় সংখ্যা ৮২ টি। সংরক্ষিত বনাঞ্চল ২৩৬.৪২ বর্গ কিলোমিটার। ভারতের খাশিয়া-জয়ান্তা পাহারের কিছু অংশ এই জেলায় পরেছে। এছাড়াও কিছু ছোট পাহাড় ও টিলা রয়েছে এখানে। এদের মধ্যে উল্লেখযোগ্য হচ্ছে জৈন্তাপুর (৫৪ মাইল), সারি টিলা (৯২ মাইল), লালখান টিলা (১৩৫ মাইল), ঢাকা দক্ষিণ টিলাসমূহ (৭৭.৭ মাইল)।
আবদুল আলী মৃধা
আবদুল আলী মৃধা একজন বাংলাদেশি রাজনীতিবিদ ছিলেন। তিনি ছিলেন একজন মুক্তিযোদ্ধা। তিনি পঞ্চম ও ষষ্ঠ জাতীয় সংসদ নির্বাচনে নরসিংদী-৫ আসনের সাংসদ হিসেবে নির্বাচিত হয়েছিলেন। তিনি ২০১৯ সালের ৯ মার্চ মৃত্যুবরণ করেন।
সিলেট জেলা
প্রশাসনিক এলাকাসমূহ
১৭৭২ সালের ১৭ মার্চ সিলেট জেলা প্রতিষ্ঠিত হয়। ১৮৭৪ সাল পর্যন্ত সিলেট জেলা ছিল চট্টগ্রাম বিভাগের অন্তর্ভুক্ত। ঐ বছরেরই ১২ সেপ্টেম্বর নবসৃষ্ট আসাম প্রদেশের সাথে সিলেটকে সংযুক্ত করা হয়। ১৯৪৭ এর আগ পর্যন্ত (১৯০৫-১৯১১ পর্যন্ত বঙ্গভঙ্গ সময়ের কালটুকু বাদ দিয়ে) সিলেট আসামের অংশ ছিল। ১৯৪৭ সালে ভারত বিভক্তির সময় গণভোটের মাধ্যমে সিলেট জেলা তদানীন্তন পূর্ব পাকিস্তান এর সাথে সম্পৃক্ত হয়। তখন প্রশাসনিকভাবে সিলেট ছিল চট্টগ্রাম বিভাগের অন্তর্ভুক্ত। ১৯৮৩-৮৪ সালে প্রশাসনিক পুনর্গঠন এর সময় বৃহত্তর সিলেট জেলাকে ০৪(চার)টি নতুন জেলায় বিভক্ত করা হয়।
সিলেট জেলা ২৭ ওয়ার্ড বিশিষ্ট ১টি সিটি কর্পোরেশন, ১৩টি উপজেলা, ১৭টি থানা, ৫টি পৌরসভা, ১০৬টি ইউনিয়ন, ১৬৯৩টি মৌজা, ৩৪৯৭টি গ্রাম ও ৬টি সংসদীয় আসন নিয়ে গঠিত।
উপজেলাসমূহ
সিলেট জেলায় মোট ১৩টি উপজেলা এবং ৫টি পৌরসভা রয়েছে। উপজেলাগুলো হলো:
ইতিহাস
সিলেটের আঞ্চলিক ইতিহাস গ্রন্থ অনুসারে এই অঞ্চলের প্রাচীন সীমানার যে উল্লেখ পাওয়া যায় সে অনুসারে তৎকালীন শ্রীহট্টমণ্ডল বর্তমান সিলেট বিভাগের চেয়ে আয়তনে অনেক বড় ছিল, এমনকি বাংলাদেশের বর্তমান সরাইল বা সতরখণ্ডল (ব্রাহ্মণবাড়িয়া জেলার অন্তর্গত), জোয়ানশাহী (বৃহত্তর ময়মনসিংহ জেলার অন্তর্গত), ভারতের ত্রিপুরা রাজ্যের অনেকাংশ শ্রীহট্টের অন্তর্ভুক্ত ছিল। প্রাচীন বৈদিক গ্রন্থ কামাখ্যা তন্ত্র অনুযায়ী প্রাচীন কামরুপ রাজ্যের দক্ষিণ-পশ্চিম সীমাই প্রাচীন শ্রীহট্ট ছিল অর্থাৎ শ্রীহট্ট ছিল কামরূপ রাজ্যের অন্তর্গত। যোগিনী তন্ত্রে শ্রীহট্টের সীমার বিবরণ এরকম:
অতপর খ্রিস্টীয় সপ্তম শতাব্দীর পরবর্তী সময়ে এই অঞ্চলের ভৌগোলিক রুপরেখার বিভিন্ন পরিবর্তন ঘটে। অষ্টম শতাব্দীর মধ্যভাগে সিলেট বিভাগের দক্ষিণ-পূর্বাঞ্চলের কিছু অংশ ত্রিপুরা রাজ্যের অধিভুক্ত এবং দক্ষিণ-পশ্চিমের অনেক অংশ হরিকেল রাজ্যের অন্তর্ভুক্ত হয়। অবশিষ্টাংশে শ্রীহট্টের প্রাচীন রাজ্য জয়ন্তিয়া, লাউড় ও গৌড় বিস্তৃত ছিল। দশম শতাব্দীতে মহারাজা শ্রীচন্দ্র কর্তৃক উৎকীর্ণ পশ্চিমবাগ তাম্রলিপি থেকে জানা যায় যে, তিনি সিলেট জয় করেছিলেন। ঐতিহাসিকদের ধারণা, সিলেট বা শ্রীহট্ট(সমঋদ্ধ হাট) বহু আগে থেকেই একটি বর্ধিষ্ণু বাণিজ্য কেন্দ্র হিসেবে বর্তমান ছিল। প্রাচীন শ্রীহট্টে বিপুল হারে বাঙালি অভিবাসন হয়েছিল। ১৪ শতকে ইয়েমেনের সাধক পুরুষ হযরত শাহজালাল সিলেট জয় করেন এবং ইসলাম প্রচার শুরু করেন। সুলতানি আমলে সিলেটের নাম ছিল জালালাবাদ। ১৮৫৭ সালে বিদ্রোহের সময়ে সিলেটে বিদ্রোহীরা ব্রিটিশ বেনিয়াদের বিরুদ্ধে যুদ্ধ করে ব্যর্থ হয়। নানকার বিদ্রোহ সিলেটের ইতিহাসে একটি গুরুত্বপূর্ণ ঘটনা। নানকাররা ছিল জমিদারদের ভূমিদাস। নানাকার বিদ্রোহ সহ আরও কয়েকটি বিদ্রোহ সংঘটিত হলে ১৯৫০ সালে এ প্রথা বিলুপ্ত করা হয়।
সিলেট নামের উৎপত্তি
প্রাচীন গ্রন্থাদিতে এ অঞ্চলের (সিলেট বিভাগ) বিভিন্ন নামের উল্লেখ আছে।
হিন্দুশাস্ত্র অনুসারে শিবের স্ত্রী সতী দেবীর কাটা হস্ত (হাত) এই অঞ্চলে পড়েছিল, যার ফলে 'শ্রী হস্ত' হতে শ্রীহট্ট নামের উৎপত্তি বলে হিন্দু সম্প্রদায় বিশ্বাস করেন।
খ্রিস্টপূর্ব চতুর্থ শতকের ঐতিহাসিক এরিয়ান লিখিত বিবরণীতে এই অঞ্চলের নাম "সিরিওট" বলে উল্লেখ আছে। এছাড়া, খ্রিস্টীয় দ্বিতীয় শতকে এলিয়েনের (Ailien) বিবরণে "সিরটে", এবং পেরিপ্লাস অব দ্যা এরিথ্রিয়ান সী নামক গ্রন্থে এ অঞ্চলের নাম "সিরটে" এবং "সিসটে" এই দুইভাবে লিখিত হয়েছে।
চীনা মানুষ—অতঃপর ৬৪০ খ্রিষ্টাব্দে যখন চীনা পরিব্রাজক হিউয়েন সাং এই অঞ্চল ভ্রমণ করেন। তিনি তার ভ্রমণ কাহিনীতে এ অঞ্চলের নাম "শিলিচতল" উল্লেখ করেছেন । তুর্কি সেনাপতি
ইখতিয়ার উদ্দীন মুহম্মদ বখতিয়ার খলজী দ্বারা বঙ্গবিজয়ের মধ্য দিয়ে এদেশে মুসলিম সমাজব্যবস্থার সূত্রপাত ঘটলে মুসলিম শাসকগণ তাদের দলিলপত্রে "শ্রীহট্ট" নামের পরিবর্তে "সিলাহেট", "সিলহেট" ইত্যাদি নাম লিখেছেন বলে ইতিহাসে প্রমাণ মিলে। আর এভাবেই শ্রীহট্ট থেকে রূপান্তর হতে হতে একসময় সিলেট নামটি প্রসিদ্ধ হয়ে উঠেছে বলে ঐতিহাসিকরা ধারণা করেন।
এছাড়াও বলা হয়, এক সময় সিলেট জেলায় এক ধনী ব্যক্তির একটি কন্যা ছিল। তার নাম ছিল শিলা। ব্যক্তিটি তার কন্যার স্মৃতি রক্ষার্থে একটি হাট নির্মাণ করেন এবং এর নামকরণ করেন শিলার হাট। এই শিলার হাট নামটি নানাভাবে বিকৃত হয়ে সিলেট নামের উৎপত্তি হয়।
অর্থনীতি
সিলেট একটি প্রবাসীবহুল জনপদ। যুক্তরাজ্য, যুক্তরাষ্ট্র, মধ্যপ্রাচ্য সহ বিশ্বের বিভিন্ন দেশে সিলেট বিভাগের মানুষের বসবাস রয়েছে। প্রবাসীদের পাঠানো বৈদেশিক মুদ্রা এই বিভাগের প্রধান উৎস । এছাড়া পাহাড়ে ও প্রান্তরে বেড়ে ওঠা কৃষি ব্যবস্থাপনা যেমন; চা, ধান, মাছ, কমলা, লেবু, আনারস, বাশঁ, আম, ইত্যাদি এই অঞ্চলের মানুষের অনন্য অবলম্বন এছাড়া সিলেট পর্যটন এলাকা হিসেবে প্রসিদ্ধ। পর্যটন খাত থেকেও প্রচুর মুদ্রা অর্জন করে সিলেট।
সরকারী ভাবে সিলেটে দুইটি বিসিক শিল্প নগরী গড়ে উঠেছে।
১। খাদিম নগর শিল্প নগরী
২। গোটাটিকর শিল্প নগরী।
শিক্ষা প্রতিষ্ঠান
শিক্ষার ক্ষেত্রে সিলেট বাংলাদেশের একটি অগ্রসর অঞ্চল।
সাহিত্য ও সাংস্কৃতিক কর্মকাণ্ড
সিলেটে বেশ কিছু সাহিত্য ও সাংস্কৃতিক সংগঠন রয়েছে; এর মধ্যে উল্লেখযোগ্য হচ্ছেঃ কেন্দ্রীয় মুসলিম সাহিত্য সংসদ, নজরুল একাডেমী ইত্যাদি।
ভাষা
ভাষা নিয়ত পরিবর্তনশীল এবং ভাষার পরিবর্তন হয় এলাকা ভিত্তিক এবং দূরত্বের উপর নির্ভর করে। সিলেটিদের কথ্য ভাষা প্রকৃত বাংলা ভাষা হতে বেশ আলাদা। সিলেট ঐতিহাসিক ভাবেই আলাদা ভাষা এবং আলাদা সংস্কৃতি ধারণ ও লালন করে আসছে। এখানে বিভিন্ন সম্প্রদায়ের বসবাস যার ফলে ভাষার ক্ষেত্রেও রয়েছে বৈচিত্র্য। পূর্বে সিলেট আসাম রাজ্যের অন্তর্গত থাকার ফলে সিলেটের ভাষা ও সংস্কৃতিতে আসামের প্রভাব লক্ষ্য করা যায়। এছাড়াও সিলেটের রয়েছে এক বৈচিত্র্যময় নিজস্ব ভাষা যা নাগরী লিপি হিসাবে পরিচিত।
সিলেটের স্বতন্ত্র সাংস্কৃতিক ঐতিহ্যের উজ্জ্বলতম দলিল নাগরী লিপি। ড: সুনীতি কুমার চট্টোপাধ্যায় খৃষ্টীয় চতুর্দশ শতাব্দীকে নাগরী লিপির প্রচলন কাল বলে মত প্রকাশ করেন। আবার কেউ কেউ মনে করেন ষোড়শ শতাব্দীর শেষ দিকে মোঘলদের দ্বারা তাড়িত হয়ে সিলেটে আগত আফগান পাঠানরা এর সৃষ্টি করেন। এ ব্যাপারে আরেকটি মত চালু রয়েছে। সেটি হল-ফোর্ট উইলিয়াম কলেজ সৃষ্ট সংস্কৃত বহুল বাংলার বিকল্প রুপে সিলেটিরা এই লিপি ও সাহিত্যের জন্ম দেন। এই রীতিতেই রচিত তৎকালীন উন্নত সাহিত্য। সিলেটের আঞ্চলিক বা কথ্য ভাষার রয়েছে বিজ্ঞান সম্মত লিপি মালা। গবেষক ও ভাষা বিজ্ঞানীদের কাছে গুরুত্বপূর্ণ। নাগরীর আরেকটি বৈশিষ্ট্য হচ্ছে-এটি সিলেট অঞ্চলের মুসলমানদের একান্ত নিজস্ব সম্পদ। নাগরীর অক্ষর মাত্র ৩২টি। যুক্ত বর্ণ সাধারণত ব্যবহৃত হয় না। মাত্র আড়াই দিনে শেখা যায়। তাই মহিলাদের মধ্যে নাগরীর প্রচার ও প্রসার ছিল বেশি। এখনো অনেক মহিলা নাগরী জানেন। নাগরীতে রচিত পুঁথি পুস্তকের বিষয়বস্ত্ত প্রধানত নামায, রোজা, হজ্ব, যাকাত, ইসলামী ইতিহাস, ঐতিহ্য, কাহিনী এবং রাগ, বাউল ও মরমী সঙ্গীত। এ পর্যন্ত ৮৮টি মুদ্রিত গ্রন্থসহ(নাগরী হরফে) ১৪০টি গ্রন্থের সন্ধান পাওয়া গেছে। ‘সিলেটি নাগরী লিপি ভাষা ও সাহিত্য’ সম্পর্কে গবেষণা করে জনাব গোলাম কাদির ১৯৮৩ সালে ঢাকা বিশ্ববিদ্যালয় থেকে পিএইচডি ডিগ্রী লাভ করেন। নাগরী সাহিত্যে ছাদেক আলী সর্বাধিক জনপ্রিয় কবি। তিনি ১৭৯৮ সালে কুলাউড়ায় জন্ম গ্রহণ করেন। ইসলাম ধর্ম গ্রহণের আগে তার নাম ছিল গৌর কিশোর সেন। ১৮২৩ সালে তিনি মৌলভীবাজারের মুনসেফ ছিলেন।
নাগরী পুঁথি রচয়িতাদের মধ্যে এ পর্যন্ত মুন্সী ইরপান আলী,দৈখুরা মুন্সী, আব্দুল ওহাব চৌধুরী, আমান উল্যা, ওয়াজি উল্যা, শাহ হরমুজ আলী, হাজী ইয়াছিনসহ ৫৬ জনের পরিচিতি পাওয়া গেছে। গোলাম হুসনের লিখিত ‘তালিব হুসন'কে প্রথম গ্রন্থ রুপে ধরে নেওয়া হয়। নাগরী লিপিতে সাহিত্য সৃষ্টির অনেক পর এর মুদ্রণ শুরু হয়। টাইপ ও ছাপা খানার অভাবে হাতে লিখেই নাগরীর প্রসার ঘটে। এ সময় সিলেট শহরের হাওয়াপাড়া নিবাসী মৌলভী আব্দুল করিম ইউরোপ সফর শেষে দেশে ফেরেন। নাগরী লিপির টাইপ তৈরি করে চালু করেন ছাপা খানা। বন্দর বাজারে স্থাপিত ঐ প্রেসের নাম ছিল ইসলামিয়া প্রেস। মুক্তিযুদ্ধের সময় প্রেসটি বোমায় পুড়ে যায়। সিলেট শহরের নাইওরপুলে ছিল সারদা প্রিন্টিং পাবলিশিং। ১৯৪৭ পূর্ববর্তীকালে কলকাতা ও শিয়ালদহেও নাগরী লিপির প্রেস ছিল। বৃহত্তর সিলেট, কাছাড়, করিমগঞ্জ, ময়মনসিংহ, কিশোরগঞ্জ প্রভৃতি এলাকায় নাগরী লিপি ও সাহিত্যের প্রচার ও সমাদর ছিল।
মণিপুরী নৃত্যকলা
বর্তমানে প্রচলিত লাই হারাওবা নৃত্যে চারটি প্রকারভেদ রয়েছে। এগুলো হলো কংলৈ হারাওবা, মোইরাং হারাওবা, চকপা হারাওবা ও ককচিং হারাওবা । লাই ঈকৌবা বা দেবতার উদ্বোধন দিয়ে শুরু লাই হারাওবা নৃত্য। তারপর পর্যায়ক্রমে পরিবেশিত হতে থাকে লৈশেম জগোই (পৃথিদবী সৃষ্টির নৃত্য), লৈনেৎ জগোই (সমতল ভূমির সৃষ্টির নৃত্য), লৈতা জগোই (বসতি স্থাপনের নৃত্য), লৈমা জাগোই (কুমারী নৃত্য)। তারপর ধীরে ধীরে গৃহনির্মাণ, কাপড় বোনা, শস্যরোপণ, শিকার, বিভিন্ন ক্রীড়াকৌশল, সমস্ত কিছুই পর্যায়ক্রমে পরিবেশিত হতে থাকে।
তাই ঐতিহাসিক Saraj Nalini Parrott বলেছেন, The Lai Haroba mirrors the entire culture of the Manipuri People.
লাই হারাওবা নৃত্য একটি লোকনৃত্য কিন্তু ধ্রুপদী নৃত্যের শৃঙ্খলা এতে সুষ্পষ্ট। বস্তুত এই নৃত্য ধ্রুপদী নৃত্যের অঙ্কুরবিশেষ। এই নৃত্যে নানাপ্রকার লৌকিক হস্তমুদ্রা ব্যবহ্নত হয়। তান্ত্রিক হস্তমুদ্রার সাথে সাদৃশ্য লক্ষণীয়। পরবর্তীকালে লাই হারাওবা নৃত্যই পরিশোধিত-পরিমার্জিত হয়ে রূপ নিয়েছে ধ্রুপদী নৃত্যের। মণিপুরে বৈষ্ণব সংস্কৃতির প্রসারের পর থেকে এই নৃত্য রাসনৃত্যের অন্যতম উপাদান ভঙ্গি পারেং-এর প্রভাব পরিলক্ষিত হয়।
পত্র পত্রিকা
অনলাইন নিউজ পোর্টালে :
চিত্তাকর্ষক স্থান ও পর্যটন আকর্ষণ
হযরত শাহজালাল ও হযরত শাহ পরান  এর পবিত্র মাজার শরীফ এ জেলায় অবস্থিত। প্রতি বছর বিপুল সংখ্যক ধর্মপ্রাণ লোক মাজার জিয়ারতের উদ্দেশ্যে আগমন করেন। আসে বিপুল সংখ্যক পর্যটক। সিলেট এর স্থানীয় ভাষা ‘‘নাগরী ভাষা’’র একটি বিশেষত্ব রয়েছে যা অন্য অঞ্চল থেকে পৃথক। শীত মৌসুমে সিলেটের হাওর-বাওর গুলো ভরে উঠে অতিথি পাখির কলরবে।
উল্লেখযোগ্য ব্যক্তিত্বঃ
(১৮৪৫-১৯০৮)
কবি নজরুল মহাবিদ্যালয়
কবি নজরুল মহাবিদ্যালয় ১৯৮৮ সালে প্রতিষ্ঠিত সোনামুড়া, ত্রিপুরার একটি সাধারণ ডিগ্রি কলেজ। এটি আর্টস, বাণিজ্য এবং বিজ্ঞানের স্নাতক কোর্স সরবরাহ করে। এটি ত্রিপুরা বিশ্ববিদ্যালয়-এর অধিভুক্ত।
পশ্চাৎ প্রকোষ্ঠ (চোখ)
পশ্চাৎ প্রকোষ্ঠ আইরিসের পশ্চাৎ অংশ এবং লেন্সের সম্মুখ অংশ নিয়ে গঠিত। প্রকোষ্ঠটি লেন্সের সাস্‌পেনসরি লিগামেন্ট (Suspensory ligament of the lens) ও সিলিয়ারি প্রসেসের (Ciliary processes) সামনে এবং আইরিসের নিকটস্থ অংশের পিছনে একটি সরু ছিদ্র বিশেষ।
অক্ষিগোলকের সম্মুখ অংশ
thumb|350px|মানুষের চোখের সম্মুখ অংশ অক্ষিগোলকের সম্মুখ অংশ বলতে অক্ষিগোলকের সামনের অংশকে বোঝায়, যা ভিট্রিয়াস হিউমার, আইরিশ, কর্নিয়া, সিলিয়ারি বডি ও লেন্সের সম্মুখ গঠন ।
ধরাইল জমিদার বাড়ি
ধরাইল জমিদার বাড়ি বাংলাদেশ এর নাটোর জেলার সদর উপজেলার ধরাইল গ্রামে অবস্থিত এক ঐতিহাসিক জমিদার বাড়ি।
ইতিহাস
কবে এবং কার হাত ধরে এই জমিদার বংশ বা জমিদার বাড়ির গোড়াপত্তন হয় তার সঠিক তথ্য জানা যায়নি। তবে ইতিহাস থেকে উক্ত জমিদার বাড়ির একজন জমিদারের নাম জানা যায়। তিনি হলেন জমিদার শশাঙ্ক চৌধুরী। তার নাম মূলত উক্ত বাড়িতে "রাধা বল্লভ জিউর" মন্দির তৈরি করার কারণে ইতিহাসের খাতায় লিপিবদ্ধ হয়েছে।
গভর্নর জেনারেল সাহিত্য পুরস্কার
ইতিহাস
১৯৩৬ সালে কানাডার তৎকালীন গভর্নর জেনারেল লর্ড টুইডস মুইয়ের উদ্যোগে এই পুরস্কারটি প্রদানের ব্যবস্থা করা হয়। কানাডিয়ান অথরস অ্যাসোসিয়েশনের সাথে আলাপের মাধ্যমেই এই পুরস্কারটির চিন্তা স্পষ্ট হয়েছিল। সে সময় ব্যবস্থাপনার দায়িত্ব ছিল ওই অ্যাসোসিয়েশনের। বলে রাখা যেতে পারে, শুরুতে পুরস্কার দেওয়া হতো শুধুমাত্র ইংরেজি ভাষার লেখকদের। কথাসাহিত্য এবং প্রবন্ধসাহিত্য দুটি ধারাতে পুরস্কার দেওয়া হতো। পরে বিভিন্ন সময়ে অন্যান্য ক্যাটাগরি সংযুক্ত হয়েছে। গভর্নর জেনারেল সাহিত্য পুরস্কারটি বর্তমানে পরিচালিত হয় কানাডার শিল্প-সাহিত্য-সংস্কৃতির প্রতিনিধিত্বশীল সরকারি প্রতিষ্ঠান কানাডা কাউন্সিলের মাধ্যমে। ১৯৫৯ সাল থেকে কানাডা কাউন্সিল এই দায়িত্ব পালন করে আসছে। ফরাসি ভাষার লেখকদের জন্যে আলাদা করে পুরস্কার দেওয়ার উদ্যোগ নেওয়া হয়, কানাডা কাউন্সিল দায়িত্ব নেওয়ার পর থেকে।
বিতর্ক
অন্য সকল পুরস্কারের মতোই গভর্নর জেনারেল পুরস্কার নিয়েও মাঝে মাঝেই বিতর্কের সূচনা হয়েছে। অনেকেই মনে করেন পুরস্কারপ্রাপ্ত লেখকদের অধিকতর যোগ্য বইটির জন্য পুরস্কারটি না এসে অনেক সময় কম যোগ্য বই পুরস্কার পেয়েছে। উদাহরণ হিসেবে কানাডার অগ্রগণ্য সাহিত্য সমালোচক নরথ্রপ ফ্রাই রচিত দ্য গ্রেট কোর্ড ১৯৮৩ সালে পুরস্কৃত না হওয়াকে অনেকেই সহজভাবে মেনে নিতে পারেননি। রাজনৈতিক কারণে গভর্নর জেনারেল পুরস্কার গ্রহণে অস্বীকৃতি প্রদর্শন করেছেন কোনো কোনো লেখক। ১৯৬৯ থেকে ১৯৭৭ সাল পর্যন্ত কুইবেকের মোট চারজন সরকারের সর্বোচ্চ পদ থেকে প্রদেয় এই পুরস্কারটি গ্রহণ করতে অস্বীকৃতি জানিয়েছেন। ১৯৬৮ সালে ‘সিলেক্টেড পোয়েমস, ১৯৫৬-৬৮’ গ্রন্থের জন্য লিওনার্দো কোহেনকে পুরস্কারটি দেওয়া হলে তিনি অস্বীকার করেন এই বলে যে, সারা কানাডায় তাঁর লেখা বোঝার যোগ্য কোনো মানুষ নেই।
জন লুইস
জোনাথন জন লুইস (Jon Lewis; জন্ম: ২৬ আগস্ট, ১৯৭৫) বাকিংহামশায়ারের আইলসবারি এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। বর্তমানে তিনি সাসেক্স ক্লাবের বোলিং কোচের দায়িত্ব পালন করছেন। ইংল্যান্ড ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কালে সংক্ষিপ্ত সময়ের জন্যে ইংল্যান্ডের পক্ষে সকল স্তরের আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
সুইনডনে চলে আসেন। সেখানে তিনি চার্চফিল্ডস স্কুল ও সুইনডন কলেজে পড়াশুনো করেন। সুইনডন সিসি’র পক্ষে খেলেন। এরপর, ১৯৯৩ সালে উইল্টশায়ারের পক্ষে মাইনর কাউন্টিজ ক্রিকেটে অংশ নেন। ১৯৯৪ সালে নর্দাম্পটনশায়ারের পক্ষে যোগদান করেন। ক্লাবের দ্বিতীয় একাদশে খেলার পর ১৯৯৫ সালে পুনরায় উইল্টশায়ারের পক্ষে যুক্ত হন। একই বছর গ্লুচেস্টারশায়ারের সদস্য হন ও প্রথম-শ্রেণীর ক্রিকেটে অভিষেক ঘটে তার। ২০০৬ সালে গ্লুচেস্টারশায়ারের অধিনায়কের দায়িত্বপ্রাপ্ত হন। ইংল্যান্ডের পক্ষে টুয়েন্টি২০, একদিনের আন্তর্জাতিক ও টেস্ট খেলায় অংশ নিয়েছেন।
ব্যাট হাতে নিয়ে পুরনো ধাঁচের নিচেরসারির ব্যাটসম্যানের ভূমিকায় অবতীর্ণ হতেন। ২০০৬ সালে গ্লুচেস্টারশায়ারের অধিনায়কের মর্যাদাপ্রাপ্ত হন। তবে, ক্লাবের সাফল্য তার হাত ধরে আসেনি। ২০০৮ সালের পর তিন বছর দায়িত্ব থেকে তাকে অব্যাহতি দেয়া হয়। বেশ সফলতার সাথে তার কাউন্টি ক্রিকেটের খেলোয়াড়ী জীবন চালিয়ে যেতে থাকেন। ১৯৯৯ থেকে ২০০৫ সময়কালে পাঁচ মৌসুমে তিনি গ্লুচেস্টারশায়ারের সাতটি ট্রফি জয়ে সহায়তা করেন। তন্মধ্যে, ২০০৯, ২০১০ ও ২০১১ সালে পঞ্চাশের অধিক উইকেট পেয়েছেন। ব্রিস্টলে নিজের শেষ মৌসুমে প্রথমবারের মতো পাঁচ শতাধিক রান সংগ্রহ করেছিলেন।
আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্ট, তেরোটি একদিনের আন্তর্জাতিক ও দুইটিমাত্র টি২০আইয়ে অংশগ্রহণ করেছেন জন লুইস। ২ জুন, ২০০৬ তারিখে নটিংহামে সফরকারী শ্রীলঙ্কা দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ১৬ জুন, ২০০৫ তারিখে ওভালে সফরকারী বাংলাদেশ দলের বিপক্ষে একদিনের আন্তর্জাতিকে অভিষেক ঘটে তার। ২ সেপ্টেম্বর, ২০০৭ তারিখে লিডসে সফরকারী ভারত দলের বিপক্ষে সর্বশেষ ওডিআইয়ে অংশ নেন তিনি।
২০০৫ সালের শুরুতে দক্ষিণ আফ্রিকায় আঘাতগ্রস্ত দলে তাকে যুক্ত করা হয়। সেঞ্চুরিয়নে বৃষ্টিবিঘ্নিত সিরিজের চূড়ান্ত টেস্টেও তাকে খেলানো হয়নি। ২০০৫ সালে রোজ বোলে নিজ দেশে সফরকারী অস্ট্রেলিয়া দলের বিপক্ষে চার উইকেট নিয়ে টুয়েন্টি২০ আন্তর্জাতিকে দলের জয়ে ভূমিকা রাখেন। অ্যান্ড্রু সাইমন্ডস, মাইকেল ক্লার্ক ও রিকি পন্টিংকে শূন্য রানে ফেরৎ পাঠিয়েছিলেন তিনি।
বাংলাদেশের মুখোমুখি
২০০৫ সালে বাংলাদেশের বিপক্ষে দুই টেস্টের সিরিজে অংশগ্রহণের উদ্দেশ্যে তাকে ইংল্যান্ড দলের সদস্য করা হয়। তবে, সিরিজের কোনটিতেই তাকে খেলানো হয়নি। জুন মাসে অস্ট্রেলিয়ার বিপক্ষে টুয়েন্টি২০ আন্তর্জাতিকের মাধ্যমে আন্তর্জাতিক অঙ্গনে তার প্রথম খেলায় অংশগ্রহণের সুযোগ হয়। নির্ধারিত চার ওভারে ৪/২৪ বোলিং পরিসংখ্যান গড়ে দলকে ১০০ রানের বিজয়ে ভূমিকা রাখেন। এর কয়েকদিন পর ওভালে সফরকারী বাংলাদেশ দলের বিপক্ষে একদিনের আন্তর্জাতিকে অভিষেক ঘটে তার। নির্ধারিত ১০ ওভারে ৩/৩২ নিয়ে দলকে জয়ী করেন।
২০০৬ সালে বেশ কয়েকটি দলের বিপক্ষে টেস্ট খেলার জন্যে মনোনীত হয়েছিলেন। তবে, কেবলমাত্র শ্রীলঙ্কার বিপক্ষে এক টেস্টে খেলার সৌভাগ্য হয় তার। বাদ-বাকীগুলোয় দ্বাদশ খেলোয়াড়ের ভূমিকায় অবতীর্ণ হয়েছিলেন তিনি। পাকিস্তানের বিপক্ষে ওডিআইয়ে অবশ্য বেশ ভালোমানের বোলিংশৈলী প্রদর্শন করেছিলেন। অবশেষে তাকে দলে খেলার সুযোগ দেয়া হয়।
২০০৬ সালে নিজ দেশে সফরকারী শ্রীলঙ্কা দলের বিপক্ষে খেলার জন্যে ১৩-সদস্যের তালিকায় তাকে যুক্ত করা হয়। ২ জুন, ২০০৬ তারিখে ট্রেন্ট ব্রিজে তার অভিষেক পর্ব সম্পন্ন হয়। নিজস্ব চতুর্থ ও বৈধভাবে তৃতীয় বলে উইকেট লাভে সক্ষমতা দেখান। তিনি ইংল্যান্ডের পক্ষে টেস্ট ক্রিকেটে প্রতিনিধিত্বকারী ৬৩৪তম খেলোয়াড়ের মর্যাদা পান।
একদিনের আন্তর্জাতিকের শুরুটাও বেশ ভালো হয়েছিল তার। বাংলাদেশের বিপক্ষে তিন উইকেট পান। তবে, অস্ট্রেলিয়ার বিপক্ষে খেলার পর তাকে দলের বাইরে রাখা হয়। অবশেষে, ২০০৬ সালে ট্রেন্ট ব্রিজে সফরকারী শ্রীলঙ্কার বিপক্ষে টেস্টে খেলার সৌভাগ্য হয় তার। এরপর ঐ মৌসুমের গ্রীষ্মকালে পাকিস্তানের বিপক্ষে তাকে মাঠের বাইরে রাখা হয়। ৩১ বছর বয়সেও তাকে ইংল্যান্ডের একদিনের আন্তর্জাতিক দলে নিয়মিতভাবে খেলানো হয়। অস্ট্রেলিয়ায় সিবি সিরিজে দলের জয়ী খেলায় গোঁড়ালিতে আঘাত পান। তাসত্ত্বেও, বিশ্বকাপ দলে তাকে রাখা হলেও খেলানো হয়নি।
ক্যারিবীয় দ্বীপপুঞ্জ অনুষ্ঠিত ২০০৭ সালের ক্রিকেট বিশ্বকাপে ইংল্যান্ড দলের ১৫-সদস্যের তালিকায় তাকে রাখা হয়। কিন্তু, প্রতিযোগিতার মাঝামাঝি সময়ে ব্যক্তিগত কারণ দেখিয়ে ইংল্যান্ডে ফিরে আসেন। ঐ বিশ্বকাপে তিনি কোন খেলায় অংশ নেননি। ২০০৭ সালে ভারতের বিপক্ষে একটিমাত্র সীমিত ওভারের খেলায় অংশ নিয়েছিলেন তিনি।
অবসর
গ্লুচেস্টারশায়ারের আর্থিক সঙ্কটের কারণে তাকে সারে দলের খেলোয়াড়-কোচের ভূমিকায় অবতীর্ণ হতে দেখা যায়। এরফলে, পশ্চিমাঞ্চলীয় কাউন্টি দলটির পক্ষে ১৭ বছরের সম্পর্ক শেষ হয়ে যায়। সেখানে ৭৭১ উইকেট নিয়ে গ্লুচেস্টারশায়ারের সর্বকালের সর্বোচ্চ উইকেট সংগ্রহকারীদের তালিকায় তিনি সপ্তদশ স্থানে অবস্থান করেন। এক মৌসুম পর পুনরায় দল ত্যাগ করেন। ৩৮ বছর বয়সে সাসেক্স দলে যুক্ত হন। এর এক বছর পর হোভে বোলিং কোচের দায়িত্ব পান।
২০১৫ সালে সাসেক্স দলের সহকারী প্রধান কোচ হিসেবে মনোনীত হন। ২০১৬ সালে ইংল্যান্ডের অনূর্ধ্ব-১৯ দলের বোলিং কোচের দায়িত্ব পান।
স্নায়ুরসায়ন
স্নায়ুবিজ্ঞানের এই শাখায় স্নায়ুতন্ত্রে ক্ষরিত বা স্নায়ুতন্ত্রের উপর ক্রিয়াকারী রাসায়নিক পদার্থ সমূহের বিষয়ে চর্চা করা হয়।
ইতিহাস
১৯৫০ সালে, স্নায়ুরসায়ন নিয়ে বৈজ্ঞানিক গবেষণার নীতিমালায় পরিণত হয়। ১৯৫৬ সালে বায়োকেমিস্ট্রি অব দ্য ডেভেলপিং নার্ভাস সিস্টেম শিরোনামে স্নায়ুরসায়নের প্রথম খণ্ড প্রকাশিত হয়। এরপরে আন্তর্জাতিক সোসাইটি ফর নিউরোকেমিস্ট্রি এবং মার্কিন সোসাইটি ফর নিউকেমিস্ট্রি গঠিত হয়।
অন্ধবিন্দু
thumb|330px|মানুষের চক্ষুগোলকের চিত্র; নিচের দিকে অপ্টিক ডিস্ক (Optic disc) চিহ্নিত অংশটি হল অন্ধবিন্দু অন্ধবিন্দু(Blind spot হল চোখের দৃষ্টিপটের মাঝামাঝি অবস্থিত একটি ক্ষুদ্র অংশ যা আমরা আসলে দেখতে পাইনা (অন্ধ) কিন্তু চোখের অনবরত সামান্য নড়া চড়ার (মাইক্রো-স্যাক্ক্যাড) জন্য ক্ষণিক আগের সেই অংশটির ও তার আশেপাশের দৃশ্য দিয়ে মনের মধ্যে ভরাট করে নিই তাই এর অস্তিত্ব টের পাই না। অন্য চোখের
ভুটানে পর্নোগ্রাফি
ভুটানের আইন অনুসারে পর্নোগ্রাফি ব্যবহার বা বিতরণ নিষিদ্ধ। ২০০৪ সালের ভুটান দণ্ডবিধির ৪৭৬ (এ) ধারায় বলা হয়েছে, "বিবাদী যদি কম্পিউটার বা ইন্টারনেটে অশ্লীল ফটোগ্রাফি বা ছবি প্রকাশ করে এবং বিতরণ করে তাহলে একজন বিবাদী কম্পিউটার পর্নোগ্রাফির অপরাধে দোষী হিসাবে সাব্যস্ত হবে।
অন্ধবিন্দু
ইতিহাস
১৬৬০ সালে এডমে মেরিয়ট ফ্রান্সে অন্ধবিন্দু প্রথম পর্যবেক্ষণ করেন। তার আগে মনে করা হত যে চক্ষুস্নায়ুর প্রবেশস্থলেই চক্ষুর সংবেদনশীলতা সবচেয়ে বেশি হবে।.
নিজে করে দেখুন
নিজের অন্ধবিন্দু দেখা কিন্তু খুব সহজ। নিচে এটি দেখবার একটি পদ্ধতি দেওয়া হল। এই ছকটি বাম চোখের অন্ধবিন্দু দেখবার জন্য তৈরী। অন্ধবিন্দু ফোভিয়া থেকে নাকের দিকে অর্থাৎ বামচোখের ক্ষেত্রে অন্ধবিন্দু ফোভিয়ার ডান দিকে থাকবে। বাম চোখের ফোভিয়া যখন X কে দেখছে তখন চোখকে একটু সামনে পিছনে করলেই একসময় তার বাম দিকের ক-এর চিত্র বাম চোখের অন্ধবিন্দুর উপরে গঠিত হবে। আপনি জানেন যে ক লেখাটি সেখানে ছিল। কিন্তু ক লেখাটি অন্ধ বিন্দুতে পড়লে মনে হবে সেখা কিছু লেখা নেই -- সেখানকার চিত্র তখন তার চারপাশের মেলামেশানো পশ্চাৎপট।
ভুটানে পর্নোগ্রাফি
দণ্ডিত মামলা
রাজকীয় ভুটান পুলিশ ২০০৭ থেকে ২০১৯ সালের মধ্যে কম্পিউটার পর্নোগ্রাফির সতেরোটি মামলা নথিভুক্ত করেছে।
১৩ এপ্রিল, ২০১৮ তারিখে মাতাল অবস্থায় ঘুমানোর সময় তাদের বন্ধুর নগ্ন ছবি তোলে উইচ্যাটে পোস্ট করায় দুইজন নারীকে পর্নোগ্রাফির অভিযোগে দোষী সাব্যস্ত করা হয়। ১৪ মে তারিখে আদালত সেই মেয়েটিকে শাস্তি প্রদান করে, যে ছবি তুলে উইচ্যাটে পোস্ট করেছিলো। গ্রেফতারের পর তাকে ১৪ দিন আটকে রাখা হয় এবং এক বছরের কারাদণ্ড সহ তাকে ৪৩,২৫০ ঙুলট্রুম পরিশোধ করতে হয়। অন্য মেয়েটি যে তাকে ছবি তুলতে বলেছে তাকে ছয় মাসের কারাদণ্ড প্রদান করা হয়, তাকেও ১৪ দিনের জন্য আটক করা হয়েছিল এবং ২০,৭৫০ ঙুলট্রুম প্রদানের নির্দেশ দেওয়া হয়।
কাচীয় অক্ষিরস
thumb|right|250px|মানুষের চোখকাচীয় অক্ষিরস হল মেরুদণ্ডী প্রাণীর চক্ষুগোলকের অক্ষিপট (রেটিনা, Retina) এবং চোখের মণির (লেন্স, Lens) মধ্যবর্তী শূন্যস্থান পূরণকারী কাচের মত স্বচ্ছ জলীয় রস। ইংরেজি পরিভাষাতে একে ভিট্রেয়াস হিউমার (Vitreous humour বা Vitreous humor) বলে। এর ৯৯% পানি, কিন্তু এর জেলিসদৃশ সান্দ্রতা (viscosity) পানির সান্দ্রতার প্রায় চার থেকে পাঁচ গুণ বেশি। পানি ছাড়াও এতে লবণ, চিনি, ভক্ষককোষ (ফ্যাগোসাইট) ও কোলাজেন তন্তু বিদ্যমান। ভক্ষককোষগুলি দৃষ্টিক্ষেত্র (visual field) থেকে অবাঞ্ছিত দ্রব্য সরিয়ে নিয়ে যায়। কাচীয় অক্ষিরসের মূল কাজ চোখের ছয় ভাগের পাঁচ ভাগ স্থান দখল করে চোখের বাকি অংশগুলোর জন্য একটি কাঠামো তৈরি করা, এবং অক্ষিপটে আলো যাতে সহজে বাধাহীনভাবে পৌছতে পারে, তা নিশ্চিত করা।
মঙ্গল গ্রহে অনুসন্ধান
মঙ্গল গ্রহে দূরনিয়ন্ত্রিত মহাকাশযান দ্বারা অনুসন্ধান চালানো হয়েছে। মূলত মঙ্গল গ্রহের ভূতত্ত্ব এবং বাসযোগ্যতার সম্ভাবনা খতিয়ে দেখতে বিংশ শতাব্দির শেষ দিকে পাঠানো নানা ক্ষুদ্রকার মহাকাশযান গ্রহটি সম্পর্কে ব্যাপক জ্ঞান আহরণে সক্ষম হয়েছে। আন্তঃগ্রহীয় অভিযান পরিকল্পনা করা একটি জটিল কাজ এবং মঙ্গলে অনুসন্ধানী অভিযান বিশেষ করে প্রথম দিকের প্রচেষ্টাসমূহ উচ্চ মাত্রার ব্যর্থতার সম্মুখীন হয়েছে। মঙ্গল অভিযানের উদ্দেশ্যে প্রেরণ করা প্রায় ষাট শতাংশ মহাকাশযান ব্যর্থতায় পর্যবসিত হয়েছে এবং কিছু যান পর্ববেক্ষন শুরু করার আগেই ব্যর্থ হয়েছে। কিছু মহাকাশযান, যেমন জোড়া মার্স এক্সপ্লোরেশন রোভার, স্পিরিট ও অপর্চুনিটি, অভাবনীয় সাফল্য অর্জন করেছে, যেগুলো তাঁদের প্রস্তাবিত মেয়াদের অধিক সময় ধরে সচল থেকেছে।
বর্তমান অবস্থা
ডিসেম্বর ২০২২ সাল পর্যন্ত, মঙ্গলের মাটিতে তিনটি মহাকাশ রোভার সচল আছে। এই তিনটির মধ্যে দুটি, যুক্তরাষ্ট্রীয় মহাকাশ সংস্থা নাসা কর্তৃক পরিচালিত কিউরিওসিটি ও পারসিভিয়ারেন্স রোভার, এবং চুরুং রোভার, যেটি চায়না জাতীয় মহাকাশ কর্তৃপক্ষ (কাসা)'র থিয়েনওয়েন-১ অভিযানের অংশ। সাতটি কৃত্রিম উপগ্রহ মঙ্গলে জরিপের কাজ করছে। এগুলো হলো, মার্স অডেসি, মার্স এক্সপ্রেস, মার্স রিকনেসেন্স অরবিটার, ম্যাভেন, ট্রেইস গ্যাস অরবিটার, হোপ মার্স মিশন এবং টিয়ানওয়েন-১ অরবিটার। এই যানগুলো মঙ্গল সম্পর্কে ব্যাপক পরিমাণ তথ্য সংগ্রহ করেছে। বিভিন্ন রকম নমুনা সংগ্রহ অভিযানের পরিকল্পনা চলছে, যেগুলোর উদ্দেশ্য হলো মঙ্গল থেকে নমুনা পৃথিবীতে নিয়ে আসা। যেমন, নাসা-ইএসএ মার্স স্যাম্পল রিটার্ন অভিযান যেটির উদ্দেশ্য হলো পার্সেভারেন্স রোভার কর্তৃক সংগৃহীত মঙ্গলের নমুনা পৃথিবীতে নিয়ে আসা। সব মিলিয়ে মঙ্গলে বর্তমানে ১১ টি মহাকাশযান জরিপ কাজ পরিচালনা করছে। এই ১১টি মহাকাশযানের মধ্যে ইনজিনিউটি হেলিকপ্টারও অন্তর্ভুক্ত যেটি পারসেভারেন্সের জরিপ কাজ পরিচালনার উপযোগী জায়গা খুঁজে বেড়ায়।
মঙ্গলে সম্ভাব্য পরবর্তী অভিযানগুলো হলো:
মঙ্গলের গঠন
দীর্ঘকাল ধরে মঙ্গল ছিল মানুষের আগ্রহের বিষয়। প্রথম দিকের টেলিস্কোপ পর্যবেক্ষণে মঙ্গলের ভূমিরূপে রঙের পরিবর্তন ধরা পড়েছিল যেটিকে মৌসুমি গাছপালা এবং দৃশ্যত সরল রৈখিক বৈশিষ্ট্যকে বুদ্ধিমান প্রাণীর অস্তিত্ব হিসেবে মনে করা হয়েছিল। আরও টেলিস্কোপিক পর্যবেক্ষণে মঙ্গলে দুটি উপগ্রহ ফোবস ও ডিমোস এবং মেরু অঞ্চলের বরফ আচ্ছাদিত পর্বত, যা বর্তমানে সৌরজগতের সর্বোচ্চ পর্বত অলিম্পাস মনস নামে পরিচিত, আবিষ্কৃত হয়। এই আবিষ্কারগুলো মঙ্গলের গবেষণা ও অনুসন্ধানে মানুষকে আরও আগ্রহী করে তোলে। মঙ্গল পৃথিবীর মতই পাথুরে গ্রহ। মঙ্গল ও পৃথিবী একই সময়ে সৃষ্টি হলেও মঙ্গলের ব্যাসার্ধ পৃথিবীর ব্যাসার্ধের অর্ধেক। মঙ্গলের বায়ুমন্ডল পৃথিবীর তুলনায় অনেক হালকা। মঙ্গলের ভূমি ঠান্ডা ও মরুভূমির মত।
মঙ্গলের ভূমিকে চিহ্নিত করার একটি উপায় হলো, এর ভূমিকে ৩০ টি চতুর্ভুজে বিভক্ত করে ফেলা। যেখানে প্রতিটি চতুর্ভুজকে ওই চতুর্ভুজে অবস্থিত কোনো বিশেষ ভূমিরুপের নামে নামকরণ করা হয়।
উৎক্ষেপণ অবকাশ
মঙ্গল অভিযানের জন্য ন্যূনতম শক্তি খরচ করে উৎক্ষেপণের সুযোগ প্রায় দুই বছর ও দুই মাস পর পর পাওয়া যায় (নির্দিষ্টভাবে ৭৮০ দিন যা হলো পৃথিবীর সাপেক্ষে গ্রহের কক্ষীয় পর্যায়কাল)। সর্বনিম্ন স্থানান্তর শক্তি সম্পন্ন উৎক্ষেপণ অবকাশ মোটামুটিভাবে ১৬ বছরের একটি চক্রে আবর্তিত হয়। যেমন, ১৯৬৯ এবং ১৯৭১ সালের উৎক্ষেপণ অবকাশ ছিল সর্বনিম্ন শক্তি প্রয়োগে মঙ্গলে যাওয়ার সুযোগ, যেটি ১৯৭০-এর শেষভাগে সর্বোচ্চ ছিল এবং ১৯৮৬ ও ১৯৮৮ সালে আরেকটি সর্বনিম্ন সুযোগ তৈরি হয়েছিল।
অতীত এবং বর্তমান অভিযান
১৯৬০ সালে সোভিয়েত ইউনিয়ন মঙ্গলে কিছু ছোট মহাকাশযান পাঠায়। এসবের মধ্যে ছিল প্রথম ফ্লাইবাই এবং কঠিন অবতরণ অভিযান (মার্স ১৯৬২বি)। মঙ্গল গ্রহের প্রথম সফল ফ্লাইবাই ঘটেছিল ১৯৬৫ সালের ১৪ থেকে ১৫ জুলাই, নাসার মেরিনার ৪ এর মাধ্যমে। ১৪ নভেম্বর ১৯৭১ সালে, মেরিনার ৯ মঙ্গল গ্রহকে প্রদক্ষিন করার মাধ্যমে পৃথিবীর বাইরে অন্য কোনো গ্রহকে প্রদক্ষিন করা প্রথম মহাকাশযান হয়ে ওঠে। প্রযুক্তির উন্নতির মাধ্যমে মহাকাশযান হতে তথ্য প্রাপ্তির পরিমাণ নাটকীয়ভাবে বৃদ্ধি পেয়েছে।
মঙ্গলপৃষ্ঠের সংস্পর্শে আসা পৃথিবীর প্রথম মহাকাশযান হলো সোভিয়েত ইউনিয়নের মার্স ২ ও মার্স ৩ নামক দুটি মহাকাশযান।  এই যান দুটি যথাক্রমে ২৭ নভেম্বর ও ২ ডিসেম্বর ১৯৭১ সালে মঙ্গলে অবতরণ করে। এদের মধ্যে মার্স ২ অবতরনের সময় ব্যর্থ হয় আর মার্স ৩ সফল অবতরনের প্রায় ২০ সেকেন্ড পর বন্ধ হয়ে যায়। মার্স ৬ অবতরণের সময় ব্যর্থ হলেও ১৯৭৪ সালে বায়ুমণ্ডলের কিছু দূষিত তথ্য পৃথিবীতে পাঠাতে সক্ষম হয়। ১৯৭৫ সালে নাসা ভাইকিং প্রোগ্রামের আওতায় মঙ্গলে দুটি অরবিটার প্রেরন করে। অরবিটার দুটিতে একটি করে ল্যান্ডার ছিল যেগুলো সফলভাবে মঙ্গলে অবতরণ করে। ভাইকিং ১ ছয় বছর ও ভাইকিং ২ তিন বছর সচল ছিল। এই ল্যান্ডার দুটি মঙ্গলের প্রথম রঙ্গিন প্যানোরামা ছবি পৃথিবীতে পাঠায়।
১৯৮৮ সালে সোভিয়েত প্রোব ফোবোস ১ এবং ২ মঙ্গল গ্রহের দুটি চাঁদ, বিশেষ করে মঙ্গলের উপগ্রহ ফোবোসকে অধ্যয়ন করার জন্য পাঠানো হয়েছিল। ফোবোস ১ মঙ্গলে পৌঁছার আগেই যোগাযোগ বিচ্ছিন্ন হয়ে পড়ে। ফোবোস ২ মঙ্গলের ছবি তুলতে সফল হলেও দুটি ল্যান্ডার ছাড়ার সময় বিকল হয়।
মহাকাশ অনুসন্ধানের লক্ষ্য হিসেবে মঙ্গল পরিভ্রমন অত্যন্ত কঠিন হিসেবে স্বীকৃত। ২০১৯ সাল পর্যন্ত গ্রহটিতে পরিচালিত ৫৫ টি অভিযানের মধ্যে মাত্র ২৫ টি বা ৪৫.৫% সম্পূর্ণরূপে সফল হতে পেরেছে, এরমধ্যে তিনটি আংশিক সফল এবং আংশিক ব্যর্থ হয়েছে৷ ২০০১ সালের পর থেকে অবশ্য পরিচালিত ষোলটি অভিযানের মধ্যে বারোটি সফল হয়েছে এবং এর মধ্যে আটটি এখনও সক্রিয় আছে।
ফোবস ১ এবং ২ (১৯৮৮) এর পরে অকালে শেষ হওয়া অভিযানগুলির মধ্যে রয়েছে (আরো বিশদ বিবরণের জন্য অনুসন্ধানের অসুবিধা বিভাগ দেখুন):
১৯৯৩ সালে মার্স অবজারভার ব্যর্থ হওয়ার পর ১৯৯৭ সালে নাসা মার্স গ্লোবাল সার্ভেয়ার মঙ্গলের কক্ষপথে পৌঁছায়। এই অভিযানটি বেশ সফলতা অর্জন করে এবং ২০০১ সালের শুরুর দিকে মঙ্গলের প্রাথমিক ম্যাপিং সম্পন্ন করে। এই প্রোবটি ২০০৬ সালে প্রায় দশটি আভিযানিক বছর শেষে তৃতীয় প্রলম্বিত কর্মসূচি চলাকালীন সময়ে যোগাযোগ বিচ্ছিন্ন হয়ে পড়ে। নাসার মার্স পাথফাইন্ডার, একটি রোবোটিক অনুসন্ধান যান সোজার্নার বহন করে, ১৯৯৭ সালের গ্রীষ্মে মঙ্গল গ্রহের অ্যারেস ভ্যালিসে অবতরণ করে, অনেক ছবি তুলে পৃথিবীতে পাঠায়।
হুগলী কলেজিয়েট স্কুল
হুগলী কলেজিয়েট স্কুল (স্থানীয়ভাবে কলেজিয়েট স্কুল নামে পরিচিত), হল হুগলী জেলার চুঁচুড়ার অবস্থিত পশ্চিমবঙ্গের অন্যতম প্রাচীনতম ও ঐতিহাসিক শিক্ষা প্রতিষ্ঠান। ১৮১২ সালে এটি প্রতিষ্ঠিত হয় এবং ঐতিহাসিক তথ্য থেকে জানা যায় এটি মূলত প্রাচীনকালে ডাচদের দ্বারা নির্মিত।
এটি ঊনবিংশ শতাব্দীতে ফিশারের স্মৃতির উদ্ধৃতি থেকে আরও বেশি পরিচিতি পায়। "১৮১৭ সালে ইমামবাড়া সাথে সংযুক্ত একটি ছোট স্কুলের অস্তিত্বের কথা জানানো হয়েছিল।" সূত্র থেকে জানা যায়, হুগলী ব্রাঞ্চ স্কুলের মতোই হুগলী কলেজের সংশ্লিষ্ট কলেজিয়েট স্কুলও মুহাম্মদ মহসিনের সৃষ্ট তহবিল মহসিন ফান্ডের অর্থে স্থাপিত।
ইতিহাস
থাম্ব|হুগলী কলেজিয়েট স্কুলের সম্মুখ গেট হুগলী কলেজিয়েট স্কুল পশ্চিমবঙ্গ স্কুলশিক্ষা দফতরের অধীনস্থ উচ্চ মাধ্যমিক স্তরের ছেলেদের বাংলা মাধ্যমের বিদ্যালয়। হুগলী-চুঁচুড়ায় অবস্থিত স্কুলটি পশ্চিমবঙ্গ মধ্য শিক্ষা পর্ষদ ও পশ্চিমবঙ্গ উচ্চমাধ্যমিক শিক্ষা সংসদ কর্তৃক অনুমোদিত।
অবস্থান
গঙ্গা নদীর শাখানদী হুগলী নদীর তীরে এই ঐতিহাসিক স্কুল মহসিন কলেজের ঠিক পাশেই অবস্থিত (হাঁটার দূরত্ব)।
সৌরজগৎ
সৌরজগৎ হল সূর্য ও প্রত্যক্ষ বা পরোক্ষভাবে সূর্য-প্রদক্ষিণকারী তথা পরস্পরের প্রতি অভিকর্ষজ টানে আবদ্ধ মহাজাগতিক বস্তুগুলিকে নিয়ে গড়া একটি ব্যবস্থা। আকাশগঙ্গা ছায়াপথের কেন্দ্রস্থল থেকে ২৬,০০০ আলোকবর্ষ দূরে কালপুরুষ বাহুতে এই গ্রহ ব্যবস্থাটি অবস্থিত। সৌরজগতে প্রত্যক্ষভাবে সূর্য-প্রদক্ষিণকারী বস্তুগুলির মধ্যে আটটি গ্রহই বৃহত্তম। অন্য ক্ষুদ্রতর বস্তুগুলির মধ্যে রয়েছে বামন গ্রহ ও সৌরজগতের ক্ষুদ্র বস্তুসমূহ। পরোক্ষভাবে সূর্য-প্রদক্ষিণকারী বস্তুগুলির মধ্যে দু’টি প্রাকৃতিক উপগ্রহ ক্ষুদ্রতম গ্রহ বুধের থেকেও আকারে বড়ো।
৪৬০ কোটি বছর আগে একটি দৈত্যাকার আন্তঃনাক্ষত্রিক আণবিক মেঘের মহাকর্ষীয় পতনের ফলে সৌরজগতের উদ্ভব ঘটেছিল। সমগ্র সৌরজগতের ভরের অধিকাংশ অংশই রয়েছে সূর্যে এবং অবশিষ্ট ভরের অধিকাংশ ধারণ করে রয়েছে বৃহস্পতি। চারটি ক্ষুদ্রতর অভ্যন্তরীণ গ্রহ, অর্থাৎ বুধ, শুক্র, পৃথিবী ও মঙ্গল হল শিলাময় গ্রহ। এগুলি প্রধানত শিলা ও ধাতু দ্বারা গঠিত। চারটি বহিঃস্থ গ্রহ হল দানব গ্রহ। কারণ, বস্তুগত দিক থেকে এগুলি শিলাময় গ্রহগুলির তুলনায় অনেক কম ঘনত্বযুক্ত হলেও আয়তন অত্যধিক বেশি হওয়ায় অনেক বেশি ভরযুক্ত। এগুলির মধ্যে বৃহত্তম গ্রহ দু’টি হল বৃহস্পতি ও শনি। মূলত হাইড্রোজেন ও হিলিয়াম দ্বারা গঠিত বলে এগুলি গ্যাস দানব নামে পরিচিত। অপর দুই সর্ববহিঃস্থ গ্রহ ইউরেনাস ও নেপচুন তুষার দৈত্য নামে পরিচিত। কারণ এগুলির প্রধান উপাদান হল জল, অ্যামোনিয়া ও মিথেনের মতো উদ্বায়ী, যেগুলি হাইড্রোজেন ও মিথেনের তুলনায় আপেক্ষিকভাবে উচ্চ গলনাঙ্ক-যুক্ত। আটটি গ্রহই ক্রান্তিবৃত্ত নামে পরিচিত একটি প্রায় চ্যাপ্টা চাকতির ভিতর প্রায় বৃত্তাকার কক্ষপথে সূর্যকে প্রদক্ষিণ করে।
অসংখ্য ক্ষুদ্রতর বস্তুও সৌরজগতের অন্তর্গত। মঙ্গল ও বৃহস্পতি গ্রহের কক্ষপথের মধ্যবর্তী অঞ্চলে সঞ্চরণশীল গ্রহাণু বেষ্টনীর অন্তর্গত বস্তুগুলির উপাদান শিলাময় গ্রহগুলির মতোই শিলা ও ধাতু। নেপচুনের কক্ষপথের বাইরে অবস্থিত কাইপার বেষ্টনী ও বিক্ষিপ্ত চাকতি অঞ্চলে রয়েছে নেপচুন-উত্তর বস্তুগুলি। এই বস্তুগুলি মূলত বরফে গঠিত এবং এগুলিরও বাইরে সাম্প্রতিককালে আবিষ্কৃত হয়েছে সেডনয়েডের সমারোহ। এই সকল বস্তুর মধ্যে কয়েকটির আকার এতটাই বড়ো যে সেগুলির অভিকর্ষজ টান সেগুলিকে গোলকের আকার দানের পক্ষে যথেষ্ট। তবে এই জাতীয় সঠিক কতগুলি বস্তু ওই অঞ্চলে রয়েছে তা এখনও প্রমাণিত নয় বলে সেই বিষয়ে কিছু বিতর্ক রয়েছে। এই ধরনের বস্তুগুলিকে বামন গ্রহের শ্রেণিভুক্ত করা হয়। চিহ্নিত অথবা স্বীকৃত বামন গ্রহগুলির অন্যতম হল সেরেস এবং নেপচুন-উত্তর বস্তু প্লুটো ও এরিস। এই দুই অঞ্চল ছাড়াও অন্য বিভিন্ন ধরনের ক্ষুদ্রাকার বস্তু, যেমন ধূমকেতু, সেন্টোর ও আন্তঃগ্রহ ধূলি মেঘ সৌরজগতের বিভিন্ন অঞ্চলের মধ্যে মুক্তভাবে সঞ্চরণশীল। ছয়টি গ্রহ, ছয়টি বৃহত্তম সম্ভাব্য বামন গ্রহ এবং অনেক ক্ষুদ্রাকার বস্তুকে প্রদক্ষিণকারী প্রাকৃতিক উপগ্রহেরও অস্তিত্ব আছে। পৃথিবীর চাঁদের নামানুসারে এগুলিকে সাধারণভাবে "চাঁদ" বলে উল্লেখ করা হয়। প্রত্যেকটি বহিঃস্থ গ্রহকেই ঘিরে রয়েছে ধূলা ও অন্যান্য ক্ষুদ্র বস্তু দ্বারা গঠিত একটি করে গ্রহীয় বলয়।
সূর্য থেকে বাইরের দিকে প্রবহমান বৈদ্যুতিক আধান-যুক্ত কণার একটি স্রোত সৌর বায়ু নামে পরিচিত। এটি সৌরগোলক নামে পরিচিত আন্তঃনাক্ষত্রিক মাধ্যমে একটি বুদবুদ-তুল্য অঞ্চল সৃষ্টি করেছে। সৌরবিরতি হল সেই বিন্দু যেখানে সৌর বায়ুর চাপ আন্তঃনাক্ষত্রিক মাধ্যমের বিপরীত চাপের সমান; এটি বিক্ষিপ্ত চাকতির সীমা পর্যন্ত বিস্তৃত। দীর্ঘকালীন ধূমকেতুগুলির উৎসস্থল হিসাবে বিবেচিত উর্ট মেঘ সম্ভবত সৌরবিরতির থেকে মোটামুটি এক হাজার গুণ দূরত্বে অবস্থিত।
আবিষ্কার ও অভিযান
সভ্যতার ইতিহাসে অধিকাংশ সময় জুড়েই মানবজাতি সৌরজগৎ সম্পর্কে নানা ভ্রান্ত ধারণা পোষণ করে এসেছিল। পরবর্তী মধ্যযুগ (রেনেসাঁ পর্যায়) পর্যন্ত প্রচলিত বিশ্বাস ছিল যে, পৃথিবী মহাবিশ্বের কেন্দ্রস্থলে স্থির হয়ে রয়েছে এবং বিন্যাসগত দিক থেকে সেটির সঙ্গে আকাশে সঞ্চরণশীল দিব্য অথবা বায়বীয় বস্তুগুলির বিশেষ পার্থক্য রয়েছে। প্রাচীন গ্রিক দার্শনিক অ্যারিস্টারকাস সূর্যকেন্দ্রিক ব্রহ্মাণ্ড-বিন্যাসের কথা চিন্তা করলেও নিকোলাস কোপারনিকাসই প্রথম সূর্যকেন্দ্রিক গ্রহব্যবস্থার গাণিতিক প্রমাণ উপস্থাপন করেন।
সপ্তদশ শতাব্দীতে গ্যালিলিও গ্যালিলেই প্রথম সৌরকলঙ্ক ও বৃহস্পতির চারটি প্রাকৃতিক উপগ্রহ আবিষ্কার করেন। তাঁর পদাঙ্ক অনুসরণ করে ক্রিস্টিয়ান হিউজেনস আবিষ্কার করেন শনির উপগ্রহ টাইটান ও শনির বলয়ের বিশেষ আকৃতিটি। ১৭০৫ সালে এডমন্ড হ্যালি উপলব্ধি করেন, একটি বিশেষ ধূমকেতুই প্রতি ৭৫-৭৬ বছর অন্তর ফিরে আসে। এইভাবেই প্রথম প্রমাণিত হয় যে, গ্রহ ছাড়া অন্য মহাজাগতিক বস্তুও সূর্যকে প্রদক্ষিণ করে চলেছে। এই সময়েই সৌরজগৎ শব্দের ইংরেজি "সোলার সিস্টেম" ("Solar System") প্রতিশব্দটি প্রথম চালু হয়। ১৮৩৮ সালে ফ্রেডরিখ বেসেল সফলভাবে একটি নাক্ষত্রিক লম্বন দৃষ্টিভ্রম পরিমাপ করেন। এই দৃষ্টিভ্রমটির কারণ সূর্য-প্রদক্ষিণকালে পৃথিবীর গতির মাধ্যমে সৃষ্ট একটি নক্ষত্রের আপাত স্থানান্তর। এই পরিমাপটি ছিল সূর্যকেন্দ্রিকতাবাদের প্রথম প্রত্যক্ষ পরীক্ষামূলক প্রমাণ। বর্তমানে পর্যবেক্ষণমূলক জ্যোতির্বিজ্ঞানের উন্নতি এবং মনুষ্যবিহীন মহাকাশযানের ব্যবহারের ফলে সূর্য-প্রদক্ষিণকারী অন্যান্য জ্যোতিষ্কগুলিকে বিস্তারিতভাবে অনুসন্ধান করা সম্ভব হয়েছে।
গড়ন ও কাঠামো
thumb|left|upright=1.5|চাঁদের পিছন থেকে তোলা সূর্যরশ্মিতে দৃষ্ট ভূ-কক্ষের চিত্র। বাম থেকে ডানে: বুধ, মঙ্গল এবং শনি গ্রহ thumb|upright=1.5|স্কেল অনুসারে সৌর জাগতিক বস্তুসমূহের কক্ষপথের চিত্র (উপরের বাম থেকে ঘড়ির কাঁটার দিকে) সৌর জগতের প্রধান উপাদান হচ্ছে সূর্য যা একটি প্রধান ধারার জি২ শ্রেণীর তারা। সৌর জগতের সমগ্র মোট ভরের শতকরা ৯৯.৮৬ ভাগের জন্য দায়ী হল সূর্য এবং এটিই জগতের সবকিছুকে নিয়ন্ত্রণ করে থাকে। সূর্য বাদ দিলে সৌর জগতের বাকি যে ভর অবশিষ্ট থাকে তার শতকরা ৯০ ভাগের জন্য দায়ী হল বৃহস্পতি এবং শনি গ্রহ। এই গ্রহ দুটি সূর্যকে প্রদক্ষিণরত সর্ববৃহৎ বস্তু। বর্তমানে উওর্ট মেঘ সম্বন্ধে যা বলা হচ্ছে তা সত্যি প্রমাণিত হলে এটিও সৌর জগতের ভরের একটি অংশ গঠন করবে। সূর্যকে কেন্দ্র করে ঘূর্ণায়মান অধিকাংশ বস্তুই ভূ-কক্ষের নিকটে অবস্থিত। ভূ-কক্ষ একটি সরু রেখাপথ যা পৃথিবীর কক্ষের সাথে সমান্তরালে অবস্থিত। গ্রহগুলো ভূ-কক্ষের খুব নিকটে অবস্থিত যদিও ধূমকেতু ও অন্যান্য কাইপার বেষ্টনী বস্তু সমূহ এর সাথে বেশ বড় কোণ করে অবস্থান করে।
সৌর জগতের ভিতর অবস্থিত গ্রহ এবং অন্যান্য অধিকাংশ বস্তু সূর্যের ঘূর্ণনের সাথে ঘড়ির কাঁটার বিপরীত দিকে ঘূর্ণায়মান থাকে। এই দিকটি বোঝা যায় সূর্যের উত্তর মেরুর উপর অবস্থিত একটি বিন্দুর সাপেক্ষে। তবে এর ব্যতিক্রমও রয়েছে, যেমন, হ্যালির ধূমকেতু। সূর্যের চারদিকে ঘূর্ণায়মান বস্তুসমূহ কেপলারের গ্রহীয় গতির সূত্র মেনে চলে। প্রতিটি বস্তু সূর্যকে উপবৃত্তের একটি ফোকাসে রেখে উপবৃত্তাকার কক্ষপথে আবর্তন করে। বস্তুটি সূর্যের যত নিকটে আসে তার গতিও তত বৃদ্ধি পায়। গ্রহসমূহের কক্ষপথ প্রায় বৃত্তাকার যদিও কিছুটা উপবৃত্তের আকৃতি বজায় থাকে। কিন্তু গ্রহাণু এবং কাইপার বেষ্টনী বস্তুসমূহের কক্ষপথের আকৃতি সম্পূর্ণ উপবৃত্তাকার।